ലോകസംസ്കാരത്തിന് വിശ്വകര്മ്മജര് നല്കിയ സംഭാവന അമൂല്യം കൊല്ലം: വിശ്വകര്മ്മവേദപഠനകേന്ദ്ര ധാര്മ്മിക സംഘംസംസ്ഥാന കമ്മിറ്റി, അഖില കേരള വിശ്വകര്മ്മ മഹാസഭ ആശ്രാമം 702 ബി ശാഖ, മഹിളാസംഘം ആശ്രാമം 918ാം നമ്ബര് ശാഖ എന്നിവയുടെ നേതൃത്വത്തില് നടന്ന വിശ്വകര്മ്മദിനാചരണം വിശ്വകര്മ്മവേദപഠനകേന്ദ്ര ധാര്മ്മിക സംഘം സംസ്ഥാന അദ്ധ്യക്ഷന് ആറ്റൂര് ശരച്ചന്ദ്രന് ഭദ്രദീപം കൊളുത്തി ഉദ്ഘാടനം ചെയ്തു. ലോകസംസ്കാരത്തിന് വിശ്വകര്മ്മജര് നല്കിയ സംഭാവനകള് അമൂല്യങ്ങളാണെന്ന് അദ്ദേഹം പറഞ്ഞു. വി. സുരേഷ് ബാബു ആചാര്യ വിശ്വകര്മ്മ പൂജയ്ക്ക് മുഖ്യകാര്മ്മികത്വം വഹിച്ചു. പത്മനാഭ് എസ്. കര്മ്മ, ആര്. കൃഷ്ണന്, പാര്ത്ഥന് എസ്. കര്മ്മ, എ. അനന്യ കൃഷ്ണ, എ. അശ്വതി കൃഷ്ണ എന്നിവരുടെ നേതൃത്വത്തില് വേദപാരായണവും വിശ്വകര്മ്മ സഹസ്രനാമാര്ച്ചനയും നടന്നു. അഖില കേരള വിശ്വകര്മ്മ മഹാസഭ ആശ്രാമം 702 ബി ശാഖാ പ്രസിഡന്റ് കെ. പ്രസാദ് അദ്ധ്യക്ഷത വഹിച്ചു. യൂണിയന് പ്രതിനിധി ടി.പി. ശശാങ്കന് മുഖ്യപ്രഭാഷണം നടത്തി. ശാഖാ സെക്രട്ടറി ആശ്രാമം സുനില്കുമാര്, എല്. പ്രകാശ്, ഗിരിജ അനില്, പി. വിജയമ്മ, രജനി സുനില്, സരസ്വതി നടരാജന് എന്നിവര് സംസാരിച്ചു.